als_Latn dik_Latn sag_Latn
Turizmi aventuror në Shqipëri duhet të ushtrohet sipas standardeve të përcaktuara qartë, në mënyrë që jo vetëm të plotësojë kërkesat e turistit dhe të kënaqë shijet e tij, por të garantojë në radhë të parë sigurinë e tij.
Në këtë këndvështrim, Drejtoria e Përgjithshme e Standardizimit (DPS), institucion në varësi të Ministrisë së Zhvillimit Ekonomik, Turizmit, Tregtisë e Sipërmarrjes, ka publikuar në faqen e saj një standard të ri (SSH ISO 21101: 2014) mbi ushtrimin e “Turizmit aventuror – Sistemet e menaxhimit të sigurisë – Kërkesat”.
Qëllimi i këtij standardi është përcaktimi i kërkesave minimale për një sistem të menaxhimit të sigurisë për ofruesit e aktivitetit të turizmit aventuror.Procesi i menaxhimit të rrezikut është një pjesë integrale e një sistemi të menaxhimit të sigurisë, i cili siguron kornizën për përmirësimin e vazhdueshëm dhe kontribuon në shpërndarjen e aktiviteteve të sigurta të turizmit të aventurës.
Pasi të plotësojë gjithë kushtet e këtij standardi, subjekti duhet të çertifikohet nga kompanitë çertifikuese vendase ose të huaja. Plotësimi i një standardi të tillë për ofruesit e këtij turizmi aventuror, garanton cilësi dhe besueshmëri për turistin vendas dhe të huaj.
MZHETTS është e vendosur të ndërmarrë masat e nevojshme, që Shqipëria të ofrojë turizëm aventuror të sigurt dhe të kënaqshëm, në mënyrë që turistët që e pëlqejnë këtë lloj turizmi të vijnë duke u rritur.
als_Latn als_Latn als_Latn als_Latn als_Latn